SL Uradni list Evropske unije C 92/26

Podatki, ki jih predložijo države članice o državni pomoči, dodeljeni v skladu z Uredbo Komisije (ES) št. 1595/2004 o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem ribiških proizvodov

(Besedilo velja za EGP)

(2007/C 92/18)

Št. pomoči: XF 14/06

Povzetek podatkov: S Sklepom Deželnega sveta št. 889 z dne 30. junija je dežela Campania odobrila financiranje upravičencev v javnem sektorju za izvajanje projektov v ribištvu in ribogojstvu. Projekti so bili predloženi in ocenjeni v skladu s postopki delovnega programa dežele Campania, vendar se bodo financirali z državnimi sredstvi, dodeljenimi deželi Campania, ker je bilo za ukrep št. 4.23 iz deželnega programa prejetih preveč prijav. Projekti se nanašajo na:

Upravljanje ribištva v deželi Campania, razvoj inovativnih sistemov in analize gospodarske in okoljske trajnosti ribolova z vlečnimi mrežami

Kakovostni tun iz Sredozemskega morja

Pilotni objekt za optimizacijo nizkocenovne proizvodnje biomase iz alg, ki se uporablja v fotobioreaktorjih na prostem

Komercialni razvoj proizvodov iz ribogojstva v deželi Campania

Proces intenzivne vzreje zooplanktona, ki se uporablja namesto rakcev Artemia kot alternativno živo krmilo za ličinke ribjih vrst s komercialno vrednostjo

Pojasnila: V nadaljevanju so navedeni raziskovalni in promocijski ukrepi, ki spadajo med ukrepe, izvzete iz obveznosti uradnega obveščanja, določene v členu 3 Uredbe 1595/04:

Država članica: Italija

Regija: Campania

Naziv sheme pomoči: Financiranje raziskovalnih in promocijskih ukrepov v ribištvu in ribogojstvu

Pravna podlaga: Delibera di Giunta Regionale della Campania n. 889/06. Ressources financières transférées par l'État à la région par le décret législatif n. 143/97

Načrtovani letni izdatki po shemi: 422 988,98 EUR

Največja intenzivnost pomoči: 100 % izdatkov

Datum začetka izvajanja: Deset delovnih dni po datumu, ko se obrazec iz Priloge I k Uredbi (ES) št. 1595/2004 posreduje v objavo Uradnemu listu Evropske unije, kakor to določa člen 16(1) navedene uredbe

Trajanje sheme: dve leti

Cilj:

— izvajanje raziskav v ribištvu, ki prispevajo h komercialnemu razvoju virov in eksperimentalnemu razvoju sistemov za njihovo upravljanje, in izvajanje ukrepov v ribogojstvu, ki so namenjeni izboljšanju njegove konkurenčnosti prek proizvodnih procesov in diverzifikacije proizvodnje;

— izvajanje ukrepov za promocijo in vrednotenje, namenjenih izboljšanju kakovosti informacij in dvigu zavesti o tunu

Zadevni gospodarski sektorji:

— člen 6 Uredbe (ES) št. 1595/04 (subvencije, določene na podlagi člena 17 Uredbe Sveta (ES) št. 2792/99);

— člen 7 Uredbe (ES) št. 1595/04 (subvencije, določene na podlagi člena 14 in točke 3 Priloge III k Uredbi (ES) št. 2792/99);

Področje politike: Ribištvo in ribogojstvo

Naziv in naslov organa, ki dodeli pomoč:

Regione Campania Area generale di Coordinamento Sviluppo Attività Settore Primario

Spletna stran: www.regione.campania.it/agricoltura

Št. pomoči: XF 16/06

Pojasnila: shema pomoči predvideva dodelitev sredstev za posodobitev podjetij, ki se ukvarjajo z ribogojstvom

Država članica: Italija

Regija: Toscana

Naziv sheme pomoči ali ime podjetja, ki prejme individualno pomoč: odobritev in objava javnega razpisa za zbiranje ponudb za dodelitev sredstev za ukrep „Ribogojstvo “v Uradnem listu dežele Toskana (Priloga 3 k Izvedbenemu programu za leto 2006 na podlagi Deželnega zakona št. 66/2005 „Ureditev dejavnosti na področju ribištva in ukrepi, namenjeni podpori ribištvu in ribogojstvu“.

Razpis, ki ga ureja zadevna shema, je del navedenega programa za leto 2006, ki bo kmalu odobren s strani deželnega sveta.

Pravna podlaga: Legge Regionale n. 66/2005 „Disciplina delle attività di pesca marittima e degli interventi a sostegno della pesca marittima e dell'acquicoltura “(Décision CE n. C(2005)1317 du 22.4.2005).

Načrtovani letni izdatki po shemi: Program, katerega sestavni del je javni razpis iz zadevne sheme, v letu 2006 predvideva sredstva v višini 2 500 080,00 EUR, ki so namenjena temu razpisu in razpisu za ukrepe za ribiško ladjevje. Sredstva bodo za shemi pomoči razdelile pokrajine, in sicer glede na izvajalce ukrepov. Ko bo znana dejansko količino sredstev, ki so namenjena ribogojstvu, jo bo treba sporočiti

Nove proračunske postavke bodo odprte za programe, ki bodo sledili v prihodnosti

Največja intenzivnost pomoči: shema pomoči predvideva, da največji prispevek ne presega 40 % skupne vrednosti naložbe, ki ni večja od 250 000 EUR

Datum začetka izvajanja: prošnje za prejem sredstev je treba oddati v roku 45 dni od dneva objave javnega razpisa v Uradnem listu dežele Toskana

Cilj pomoči: spodbuditi posodobitev objektov v ribogojstvu

Navedba člena Uredbe (ES) št. 1595/2004, ki se uporablja: člen 11.

Navedba upravičenih stroškov: V skladu z Uredbama (ES) št. 2792/1999 in (ES) št. 448/2004 so upravičeni naslednji izdatki:

nakup opreme za posodobitev obratov (podajalniki hrane, oksigenatorji, različni tipi strojev, čistilni filtri itn.),

gradnja bazenov za razmnoževanje, prirejo in dekantiranje,

gradnja poslovnih prostorov podjetja (vališča, trženje in predelava proizvodov, hangarji za shranjevanje strojev in naprav itn.)

Zadevni gospodarski sektorji: Ribogojstvo

Naziv in naslov organa, ki dodeli pomoč: Dežela Toskana je sredstva za izvedbo ukrepa dodelila pokrajinam. Ker bodo pomoč dodeljevale pokrajinske uprave, so spodaj navedeni podatki o organih, ki so del omenjenega sistema:

Regione Toscana

Settore Produzioni Agricole Zootecniche

Via di Novoli, 26

I-50127 Firenze

Pokrajine:

Arezzo – Ufficio Pesca – Via S.Lorentino, 25 – I-52100 Arezzo

Firenze – Ufficio Pesca – Via Mercadante, 42 – I-50144 Firenze

Grosseto – Ufficio Pesca – Via Pietro Micca, 39 – I-58100 Grosseto

Livorno – Ufficio Pesca – Via S. Anna – I-57100 Livorno

Lucca – Ufficio Pesca – Via Barsanti e Matteucci, 208 – I-55100 Lucca

Massa Carrara – Ufficio Pesca – Via Crispi, 11 – I-54100 Massa Carrara

Pisa – Ufficio Pesca – Via P. Nenni, 24 – I-56100 Pisa

Pistoia – Ufficio Pesca – Corso Gramsci, 110 – I-51100 Pistoia

Prato – Ufficio Pesca – Via Pisana, 12 – I-50047 Prato

Siena – Ufficio Pesca – Strada Massetana, 106 – I-53100 Siena

Spletna stran: Javni razpis bo objavljen na spletnem naslovu

www.rete.toscana.it/sett/agric/Pesca-acquicoltura/Pesca.htm

Št. pomoči: XF 17/06

Pojasnjevalne opombe: Ta pomoč se dodeli v skladu s selektivnimi finančnimi sredstvi za naložbe (SFI) v angleški shemi, ki jo je DTI že sporočila Komisiji N731/2000.

Država članica: Združeno kraljestvo

Upravni organi, pristojni za shemo:

a. Yorkshire Forward Victoria House 2 Victoria Place Leeds LS11 5AE United Kingdom Telefonska številka: (44) 0113 394 98 60

b. Stik v Združenem kraljestvu: Jacinta Vaz Marine Fisheries Agency Area 6D 3-8 Whitehall Place West London SW1A 2HH United Kingdom Telefon: (44) 207 270 80 42 Telefaks: (44) 270 270 80 19 E-naslov: Jacinta.vaz@mfa.gsi.gov.uk

Regija: Yorkshire in Humber

Naziv programa pomoči ali ime podjetja, ki prejema posamično pomoč: Shema pomoči: Selektivna finančna sredstva za naložbe (SFI) v Angliji

Upravičenec: New Era Aquaculture Ltd

Pravna podlaga: Industrial Development Act 1982

Letni izdatki, načrtovani po programu, ali skupni znesek posamičnih pomoči, dodeljenih podjetju: Letni izdatki, načrtovani po shemi RSA/SFI v vseh sektorjih (ne samo v ribištvu in ribogojstvu) in v vseh angleških regijah ter Škotski in Walesu znašajo 240 mio GBP (351 mio EUR)

Pomoč, ki bo dodeljena upravičencem, znaša 33 000 GBP preko 1 leta. Projekt vključuje namestitev ribjega drstišča za proizvodnjo 3 000 rib tedensko

Največja intenzivnost pomoči: Največja intenzivnost pomoči bo 13,33 % za vsak posamezni odobreni projekt. Pomoč se izplača v obliki gotovinskih subvencij in proti predložitvi računa. Drugih oblik pomoči ni. Znesek pomoči v ekvivalentu subvencije ne bo presegal skupne stopnje (40 %) državnih subvencij in subvencij Skupnosti, določenih v Prilogi IV k Uredbi 2792/1999 za vsak posamezni odobreni projekt

Datum začetka izvajanja: Takoj po odobritvi odstopanja 30. oktobra 2006

Trajanje sheme ali individualne pomoči: Pričakuje se, da bo shema SFI trajala do 31. decembra 2006

Cilj pomoči (Primarni cilj je pomoč MSP. Navedite druge (sekundarne) zastavljene cilje): Izboljšati konkurenčnost upravičenih regij s podporo projektom dobre kakovosti, ki zahtevajo trajne nove naložbe

Pomoč bo na voljo v skladu s členom 11 (ribogojstvo) Uredbe (ES) št. 1595/2004

Upravičeni elementi projekta za dodelitev pomoči morajo vključevati izdatke za osnovna sredstva kot so posest, obrati in stroji. Sredstva se lahko nabavi z dokončnim nakupom ali finančnim zakupom ali na najemno-nakupni način. Upravičeni so lahko tudi nekateri zakupi posesti. Uveljavijo se lahko nekateri stroški nepovratne narave (patentne pravice, honorarji). Projekte se lahko spremlja najmanj pet let do uresničitve naložbe in kasneje zaradi zagotavljanja sprejetih pogojev iz ponudbe

Zadevni gospodarski sektor(-ji): Ribogojstvo

Naziv in naslov organa, ki dodeli pomoč:

Yorkshire Forward Victoria House 2 Victoria Place Leeds LS11 5AE United Kingdom

Spletni naslov: http://www.dti.gov.uk/regional/investment/page29183.html

Drugi podatki: Druge državne pomoči ali pomoč EU, dodeljena upravičencu od 1. novembra 2004

High Growth Start up 3 000 GBP 2005

Export Market Research Grant 4 500 GBP 2005

Pomoč št.: XF 18/06

Država članica: Italija

Regija: Sardinija

Naslov programa pomoči: Pomoč za ribiška in ribogojska podjetja

Pravna podlaga: legge regionale 14 aprile 2006, n. 3, „Disposizioni in materia di pesca “art. 9 commi 2 e 6 e art.10.

Načrtovani letni izdatki v skladu s programom: skupni proračunski izdatki programa, določeni v členu 9, znašajo 1 000 000 EUR za leto 2006; zneski, predvideni za porabo v naslednjih letih, bodo določeni v proračunskem zakonu regije

Največja intenzivnost pomoči: pomoč za ukrepe, navedene v členu 9 regionalnega zakona, ki so kot možni projekti pomoči vsebovani tudi v Uredbi (ES) št. 2792/1999 ter njenih naknadnih spremembah in dopolnitvah, se določi v skladu s Prilogo IV navedene uredbe

Največja intenzivnost pomoči v primeru pomoči, določene v členu 9(6), je:

za ukrepe iz točk (a) in (b) navedenega člena: do 100 % stroškov, pri katerih so pogoji izpolnjeni;

za ukrepe iz točke (c) navedenega člena: do 60 % stroškov, pri katerih so pogoji izpolnjeni

Datum izvedbe: program pomoči začne veljati deset delovnih dni po predložitvi tega formularja, kot je to določeno v členu 16(1) Uredbe (ES) št. 1595/2004 o odstopanju, vendar v vsakem primeru po datumu začetka veljavnosti dekreta lokalnega svetnika za varstvo okolja (Assessore della Difesa dell'Ambiente), v skladu s členom 9(5) regionalnega zakona

Trajanje programa: 2006

Namen programa: Kot del ukrepov, namenjenih diverzifikaciji ribolovnih dejavnosti, bo pomoč podprla povezovalne dejavnosti, značilne za mnogostransko naravo sektorja, na primer razne oblike turizma, povezanega z ribolovom, z namenom okrepiti pomožne dejavnosti, tako da se zmanjša ribolovni napor in ohrani raven prihodka gospodarskih subjektov

Uporabljeni člen in stroški, upravičeni do financiranja iz programa: Člen 12 Uredbe (ES) št. 1595/2004.

Zadevni sektor(ji): Ribolov in ribogojstvo v morski, brakični in sladki vodi, vključno z gojenjem lupinarjev in školjk

Naziv in naslov organa, ki dodeli pomoč:

Regione Sardegna Assessorato Difesa Ambiente Servizio Pesca, Acquacoltura e Stagni Via Roma, 80 I-09123 Cagliari

Spletni naslov: www.regione.sardegna.it (home>regione>leggi e normative>leggi regionali)